„Прича о кмету Симану“

 Иво Андрић

Подсетник:

Са ликом и делом Иве Андрића, српског нобеловца и једног од најзначајнијих српских писаца 20. века, сретали сте се још од дела „Мостови“, преко „Аске и вука“, „Панораме“, па ево сад до ове приповете која је пред вама. Знате и то да је он 1961. године добио Нобелову награду за књижевност за роман „На Дрини ћуприја“.

„Прича о кмету Симану“ је приповетка коју морамо довести у везу са 1878. годином, када је Босна припојена Аустроугарској монархији. Дакле, у Босни је дошло до промене вишевековне турске власти коју је сменила аустроугарска власт. За босански народ то није донело никакав напредак, никакав бољи положај. Напротив, они су и даље морали да извршавају своје обавезе, једино је господар био другачији.

Непознате речи:

Поред непознатих речи које су вам објашњене у Читанци поред текста, претпоставка је да нећете знати још две.

ТРЕЋИНА – једна трећина од плода за ту годину.

ДУЉИТИ – дужити, продужавати

ЗАДАЦИ:

1. Прочитати приповетку „Прича о кмету Симану“, Читанка, 233-236. стране.
2. Украко је препричати.
3. Одреди тему приповетке.
4. Одредити време и место одвијања разговора између кмета Симана и Ибраге.
5. Зашто је између њих двојице дошло до неслагања?
6. Наведи особине лика кмета Симана. На који начин писац обликује његов лик (која средства користи). Поткрепи то примерима из текста.
7. По чему можемо да закључимо да Симан не поштује Ибрагу?
8. Који је Симанов мотив да не допусти Ибраги да узме шљиве?
9. Анализирај Ибрагино понашање. Које особине примећујете код њега?
10. Зашто је њему важно да не оде празних руку?
11. Зашто он стално наглашава да је Симан паметан човек? Чега се Ибрага прибојава?
12. Пронађи у тексту примере дијалога и дескрипције.
13. Покушајте да одредите ко је приповедач.
14. Можете ли да се присетите на које дело које је обрађено прошле године вас асоцира ова приповетка? Навести назив дела и име писца.

Књижевни род: епика

Књижевна врста: приповетка